এবার ধান বীজ নিয়ে নড়াইলের কৃষকদের পাশে দাঁড়াচ্ছেন জাতীয় দলের ওয়ানডে অধিনায়ক মাশরাফি বিন মোর্ত্তজা। আন্তর্জাতিক ধান গবেষণা ইনিস্টিটিউট ও মাশরাফির নড়াইল এক্সপ্রেস ফাউন্ডেশনের মধ্যে এক সমঝোতা চুক্তি স্বাক্ষর হয়। মাশরাফি বলেন, কৃষকরা দেশের অর্থনীতি সমৃদ্ধ করতে গুরুত্বপূর্ণ ভূমিকা পালন করছে। তাই দায়বদ্ধতা থেকে তিনি তাদের সহযোগিতায় এগিয়ে এসেছেন। নড়াইলের মতো দেশের সব জেলায় কাউকে না কাউকে কৃষকদের পাশে দাঁড়ানোর আহবান জানিয়েছেন মাশরাফি।